Vegna vantandi undirtøku er ferðin tikin av skránni Ferð til Kina við føroyskum ferðaleiðarum-Peking og Shanghai-alt á sama túri Tíðarskeið 5.-17. oktobur 2017 Enn ein ferð sum vit droyma um, Kina ferð hvar vit ma vitja Peking og Shanghai, Vitja kenda himmalska friðartorgið, kinesiska múrin, listaøkið 798 og hotpot, the Bund og mangt annað. Flogið verður til Peking, men heimtúrurin verður úr Shanghai. Fráferðin er úr Vágum hósdagin 5. oktobur, seinni sama dag verður fari beinleiðis frá Kastrup til Peking (flogtíðin er umleið 9 tímar frá Kastrup til Peking). Vit vera frammi í Peking 6. oktobur fyrrapart. Á flogvøllinum í Peking verða vit móttikin av okkara føroysku ferðaleiðarum David Fossdalsá og Jóhannu Magnusardóttir. David og Jóhanna búgva í Kina, hvar tey hava lisið seinastu árini. Tey bæði hava samansett eina skrá til túrin, hana kunnu tit finna niðanfyri í hesum breddanum. Ferðalagið verður aftur í Føroyum 17. oktobur. Ferðaleiðarnir, David og Jóhanna Pakkin kostar úr kr. 21.750, -fyri hvønn vaksnan persón í deildum dupultrúmi. Eyka fyri einakamar er umleið kr. 3.000,-.